कोविड वैक्सीन का असर कब तक रहता है शरीर में?
डॉ. राजीव गुप्ता के अनुसार कोविड वैक्सीन का असर कुछ लोगों में 6 से 8 महीने और कुछ लोगों में 1 साल तक देखा गया है. ये असर पता करने के लिए कोविड का एंटीबॉडी टेस्ट कराना पड़ेगा. तभी पता लग पाएगा कि आपकी पहले ली हुई वैक्सीन का असर शरीर में है या नहीं. जो लोग सचेत रहना चाहते हैं वो ये टेस्ट करा सकते हैं. अगर कुछ समय पहले एंटीबॉडी टेस्ट हो चुका है, वो दोबारा करा लें क्योंकि समय के साथ-साथ कोविड वैक्सीन का असर भी कम होता जाता है. अगर एंटीबॉडी टेस्ट में लेवल कम आता है तो समझें असर कम हो रहा है और बूस्टर डोज की जरूरत है.